open-index/open-wikipedia-markdown huggingface dataset:
Stortingsrepresentantar 1922-1924

**Stortingsrepresentantar 1922-1924** er ei liste over stortingsrepresentantane i valperioden frå 1922 til 1924. Stortinget hadde totalt 150 representantar, 24 fleire enn i føregåande valperiode. Talet på representantar fordelt seg med 42 til Høgre, 37 til Venstre, 29 til Det norske Arbeidarparti, 17 til Bondepartiet, 15 til Frisindede Venstre, 8 til Norges Socialdemokratiske Arbeiderparti og 2 til Arbeiderdemokratene.

## Landkrinsar
### Østfold fylke

### Akershus fylke

### Kristiania

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finmark fylke

## Bykrinsar
### Fredrikshald, Sarpsborg, Fredrikstad, Moss, Drøbak

### Hamar, Kongsvinger, Lillehammer, Gjøvik (Kjøpstadene i Hedmark og Oppland fylke)

### Hønefoss, Drammen, Kongsberg

### Notodden, Skien, Porsgrund, Brevik, Kragerø, Risør, Arendal, Grimstad

### Holmestrand, Horten, Tønsberg, Sandefjord, Larvik

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondhjem, Levanger

### Bodø, Narvik, Tromsø, Hammerfest, Vardø, Vadsø

## Bakgrunnsstoff
Norsk samfunnsvitenskapelig datatjeneste
Johan E. Mellbye

**Johan Egeberg Mellbye** () var ein norsk gardbrukar og bondeleiar frå Oslo. Han var i 1920-21 den fyrste formannen i Bondepartiet (Senterpartiet).

Mellbye fekk i konfirmasjongåve storgarden Grefsheim på Nes i Ringsaker. Etter agronomutdanning på Noregs Landbrukshøgskule tok han i 1889 over drifta av garden, der han i tillegg til åkerproduksjon byrja med svin, kalkun og planteskule.

Frå 1890-talet redigerte han landbrukssidene i Hamar Stiftstidende, og skreiv om landbruk i andre aviser og tidsskrift. Mellbye var talsmann for å samle bøndene i ein organisasjon, noko som vart tilfelle ved danninga av Landsmansforbundet (Norges Bondelag) i 1896. Perioden 1901-04 og på ny 1909-41 var han formann i Bondelaget. Frå 1908 var han fyrste formann i det seinare som skulle få namnet ny Jord.

Mellbye var statsråd og sjef for Landbruksdepartementet frå 26. september 1904 til 10. mars 1905 i Francis Hagerups andre regjering, representerte då Høgre. Han var stortingspresentant for Hedmark og Bondepartiet frå 1922 til 1930. I alle sine år på Stortinget var han parlamentarisk leiar, med sete i tollkomiteen.

Formann i Hedmark Historielag frå 1918.

Sonen Jan E. Mellbye (1913-2009) var formann i Norges Bondelag 1969–74. Peter Andreas Munch var morfaren hans.

## Kjelder
* *Norsk Allkunnebok*. VIII. bandet. 1964
*
Dancing with Strangers

***Dancing with Strangers*** er det niande studioalbumet til Chris Rea, gjeve ut i 1987. Det vart den første store suksessen til Rea i Storbritannia. Det klatra heilt til andreplassen, bak Michael Jackson sitt *[[Bad av Michael Jackson|Bad]]*, og låg 46 veker inne på lista. Albumet selde til platinaalbumet. Albumet nådde topp 10 i seks andre land, inkludert New Zealand der det nådde toppen av lista.

«Let's Dance» vart gjeven ut som den første singelen frå albumet, og som albumet vart det ein stor hit i Storbritannia med ein 12. plass på singellista. Singelen nådde andreplassen på New Zealand. Andre singlar frå albumet var «Loving You Again» (47. plass i Storbritannia), «Joys of Christmas» (67. plass i Storbritannia) og «Que Sera» (73. plass i Storbritannia).

## Innhald

*Spor 12, 13, 14 er bonusspor som ikkje finst på den originale vinylutgåva.*

## Medverkande
*Chris Rea - vokal, gitar, klaverinstrument, slidegitar, synthesizer, trekkspel, miksing, produsent
*Robert Ahwai - gitar
*Jerry Donahue - gitar
*Davy Spillane - gitar, sekkepipe
*Eoghan O'Neill - bass
*Kevin Leach - piano, klaverinstrument
*Max Middleton - klaverinstrument
*Martin Ditcham - perkusjon, trommer
*Dave Mattacks - trommer
*Adrian Rea – trommer

### Produksjon
*Stuart Ealses - lydteknikar
*Jean Jacques Lemoine - lydteknikar
*Justin Shirley-Smith - lydteknikar
*Jon Kelly - miksing
*Willie Grimston - koordinering
*Mark Entwistle - plateomslag

## Kjelder

**Denne artikkelen bygger på «[[:en:Dancing with Strangers|Dancing with Strangers]]» frå ,  den 17. november 2015.* 
*** oppgav desse kjeldene:*
Haakon Five

**Haakon Martin Henriksson Five** () var ein norsk gardbrukar, politikar og embetsmann, fødd og død i Kvam i Nord-Trøndelag. Han var landbruksminister i fire periodar, provianteringsminister 1919–20, samt stortingsrepresentant for Venstre 1922–30 og 1934–36. Frå 1927 var han fylkesmann i Nord-Trøndelag til han døydde i 1944. Five, som var nestformann i Venstre frå 1927, var den leiande landbrukspolitikaren i Venstre gjennom det meste av mellomkrigstida. Han «arbeidde serleg med spørsmålet om statshjelp til nydyrking, småbrukaropplæring, kornmonopolet og kornforsyninga».

## Liv og gjerning
Etter eksamen ved Noregs Landsbrukshøgskule i 1905, var Five lærar ved Sem landbruksskole i ni år fram til 1914. Frå 1910 til -17 leia dei undersøkingane Selskapet for Norges Vels gjorde av drifta i landbruket. Gjennom desse undersøkingane og ei rad med avhandlingar la han både det praktiske og teoretiske grunnlaget for Norges landbruksøkonomiske institutt. Under fyrste verdskrigen var han fungerande rasjoneringsdirektør 1917–19. I februar 1919 tok Five over som provianteringsminister i Gunnar Knudsens andre regjering, frå desember same året også landbruksminister til regjeringa vart felt i juni 1920.

I juni 1921 kom Five tilbake som sjef i Landbruksdepartementet då Otto Blehr danna ei ny Venstre-regjering. Då regjeringa gjekk av i mars 1923, var Five stortingsrepresentant for heimfylket Nord-Trøndelag til han i juli 1924 for tredje gong vart landbruksminister, då i ei regjering leia av Johan Ludwig Mowinckel. Etter knapt 20 månader i statsråd gjekk vegen tilbake til Stortinget då Høgre danna ny regjering i mars 1926. Året etter vald til nestformann i Venstre.

Frå 11. november 1927 var Five fylkesmann i Nord-Trøndelag til han vart avsett av okkupasjonmakta under andre verdskrigen. Fylkeskommunen var nedsylta i gjeld, og måtte i 1931 gå gjennom ein prosess der gjelda vart kraftig nedskriven. I mars 1933 kalla statsminister Mowinckel atter Five til å styre Landbruksdepartementet. I stortingsmelding nr 18 for 1933 la Five «fram eit stort program for framhjelp av jordbruket, langsamt, men over ein brei front». Programmet møtte stor motstand frå Bondepartiet, som kravde tiltak som omgåande ville vere effektive.

Five tok i 1917 over farsgarden Østre Five i Kvam, der han døydde 63 år gammal.

## Kjelder
* 
### Notar
Lars Meling

**Lars Olai Meling** () var ein norsk skipsreiar og politikar frå Haugesund, son til ein skomakarmeister. Venstre-mannen Meling var statsråd i Handelsdepartementet i den fyrste (1924-26) og den tredje (1933-35) Mowinckel-regjeringa.

Meling vart tilsett i kjøpmanns- og skipsreiarverksemda H.M. Wrangell då han var 16 år gammal. Han arbeidde seg fram til å verte medeigar i verksemda frå 1910. Meling var i fleire tiår ein sentral person i skipsfartsmiljøet i Haugesund, var mellom anna initiativtaker til børsen. Han var formann i Haugesunds Rederiforening 1932–33, og styremedlem i fleire bankar og forsikringsselskap.

Periodane 1904-10 og 1916-25 var Meling medlem av Haugesund bystyre, ordførar 1916–17. Perioden 1922-24 var han fyrste varamann til Stortinget for Venstre frå bykrinsen Kristiansand, Mandal, Flekkefjord, Stavanger og Haugesund. Fram til 6. mars 1923 møtte han fast i staden for statsråd Lars Oftedal, var då medlem av justiskomiteen. Sommaren 1924 vart Meling  handelsminister då Johan Ludwig Mowinckel danna si fyrste regjering. Då regjeringa vart felt i mars 1926, gjekk Meling til fast plass i Stortinget og formannsvervet i post- og telegrafkomiteen. Permittert frå Tinget den 28. juni 1926 og ut sesjonen, var tilbake i 1927-sesjonen. 

Meling fekk plassen som handelsminister då Mowinckel danna si tredje regjering i mars 1933, ein posisjon han hadde til regjeringa gjekk av to år seinare. Hausten 1936 vart han vald til stortingsrepresentant, hadde sete i finans- og tollkomiteen 1937-40. Han møtte ikkje då Stortinget sommaren 1945 vart samla att.

## Kjelder

*
Fredrik Monsen

**Christian Fredrik Monsen** () var ein norsk lærar og  politikar, fødd i Kristiania. Han var stortingsrepresentant frå 1922 til 1949, forsvarsminister 1935-39 og og stortingspresident 1945–49.

## Liv og gjerning
Monsen tok eksamen ved lærarskulen på Hamar i 1898. Han arbeidde i folkeskulen i Hamar kommune frå 1903, skuleinspektør i Hamar frå 1934 til -41. Åra 1913-16 redigerte han avisa Demokraten (Hamar Arbeiderblad) på Hamar. I alle år frå 1907 til 1945 var han medlem av bystyret på Hamar, ordførar 1917-19, borgarmeister 1919-22.

Hausten 1921 vart Monsen vald inn på Stortinget for Det norske Arbeidarparti i krinsen Hamar, Kongsvinger, Lillehammer og Gjøvik. Ved partisplittinga i 1923 fylgde Monsen og partimiljøet på Hamar over i det nyskipa Norges Kommunistiske Parti. Fram til utgangen av tingbolken 1925-27 representerte Monsen NKP på Stortinget, melde seg innatt Det norske Arbeiderparti framom stortingsvalet 1927.

Monsen var forsvarsminister i den kortliva Hornsrud-regjeringa vinter 1928. Dei neste åra var han ein klår talsmann for nedrustning og avvæpning av militærstellet, var mellom anna hovudmannen bak eit Arbeidarparti-forslag «om avskaffelse av militærvesenet og opprettelse av et civilt grenseoppsyn» i 1932. Då Johan Nygaardsvold danna regjering våren 1935 vart Monsen sjef i Forsvarsdepartementet, eit verv han hadde til 1939. Nå arbeidde Monsen for opprusting av forsvaret. Sommaren/hausten 1945 var han parlamentarisk leiar for Arbeidarpartiet si stortingsgruppe. Etter stortingsvalet 1945 sat han som stortingspresident i tida frå desember 1945 til januar 1949. I same perioden fram til utgangen av 1949 var han medlem av utanrikskomiteen og formann i valkomiteen.

## Bibliografi
* *Sannheten om militærvesenet*, Oslo 1928 
* *Avvæbning eller militarisme*, Oslo 1930 
* *Småkårsfolkets linje i gjelds- og skattespørsmålet*, Oslo 1931
* *Militært vanvidd eller civil fornuft. En redegjørelse for det Norske arbeiderpartis forslag om avskaffelse av militærvesenet og opprettelse av et civilt grenseoppsyn*, Oslo 1932 
* *Quislingsaken. En dokumentasjon og redegjørelse*, Oslo 1932

## Kjelder
* 
## Bakgrunnsstoff
* Vidar Eng: Fra antimilitarist til forsvarsminister. Fredrik Monsen og 1930-tallet. Oplandske Bokforlag 2018.
Alonso Cano

**Alonso Cano** eller **Alonzo Cano** () var ein spansk kunstmålar, arkitekt og bilethoggar.

Cano var fødd i Granada. Han flytta til Sevilla, der han utdanna seg både til målar (som lærling av Francisco Pacheco) og bilethoggar (under Juan Martínez Montañés). Cano blei hoffmålar i Madrid og blei nytta til å laga fleire dekorative arbeid. Han var kjend for eit valdsamt temperament, og på grunn av dette og mistankar om drap på kona si måtte han ei tid halda seg unna hovudstaden. Cano arbeidde då i Valencia og andre stader. 

Han hamna til slutt i fødebyen Granada. Her blei han overbyggmeister for katedralen, der han skapte hovudfasaden i original barokkstil og for øvrig utsmykka bygningen med skulpturar og måleri. Cano utførte også Magdalenakirken i Granada. Som skulptør er Cano mest kjend gjennom sine kraftig modellerte og måla treskulpturar. Han blei likevel betre kjend som målar. Dei best kjende måleria hans er *Madonna del Rozario* i katedralen i Malaga og *Den heilage Agnes* i Berlin.


## Bilete
**Måleri**

Alonso Cano - St James the Greater - WGA4002.jpg|Den heilage Jakob, ca. 1635.
Dos reyes de España, de Alonso Cano.jpg|'To kongar av Spania', 1641.
Cristo muerto sostenido por un ángel, de Alonso Cano.jpg|'Den døde Kristus støtta av ein engel', 1646-1652
Alonso Cano - Mary - WGA3997.jpg|Jomfru Maria. Mellom  1646 og 1650.
San Bernardo y la Virgen, de Alonso Cano.jpg|'Visjonen til den heilage Bernhard'. Ca. 1650.


**Skulpturar**

Alonso Cano, San Juan Bautista, 1634.jpg|Johannes døyparen, 1634
Inmaculada del fascistol.jpg|*Inmaculada* (jomfru Maria)
Inmaculadaalonsocano.jpg|*Inmaculada*


## Kjelder

**Denne artikkelen bygger på «[[:nb:Alonso Cano|Alonso Cano]]» frå ,  den 19. november 2015.* 
*** oppgav desse kjeldene:*
*** Svensk uppslagsbok. Lund 1930


## Bakgrunnsstoff
Anisotropi

**Anisotropi** er den eigenskapen at noko er avhengig av retning. Det er det motsette av isotropi, der alt er likt same kva retning ein observerer.

Anisotropisk stråling har ulik intensitet i ulike retningar; eit anisotropisk felt verkar med ulike krefter avhengig av partikkelorientering.
Olav Versto den eldre

**Olav Versto** () var ein småbrukar og politikar frå Rauland i Telemark, stortingsrepresentant for Arbeidarpartiet frå 1928 til 1961. Han var far til Aslak Versto og bestefar til journalistane Olav Versto og Astrid Versto.

Versto var fødd på ein gard i Rauland. 18 å gammal var han med og skipa Vinje arbeidarlag. Frå 1919 til -31 var han medlem av Vinje formannskap, og på ny frå 1947 til -55. Mellom 1931 og 1937 var han varaordførar. Gjennom desse åra hadde ha mange tillitsyrke, mellom anna styreformann i Skafså kraftverk.

Ved stortingsvalet hausten 1927 vart Versto vald inn på Stortinget frå Telemark. Etter å ha vorte attvald sju gongar, forlet han Stortinget i 1961. I utanriks- pg forsvarspolitiske spørsmål sokna han til venstrefløya i Arbeidarpartiet, kritiserte ofte politikken til NATO.

## Kjelder
**Norsk Allkunnebok*. X. bandet. 1966

## Bakgrunnsstoff
*
Ole H. Langhammer

**Ole Henriksson Langhammer** () var ein gardbrukar og politikar frå Kvam i Nord-Trøndelag. Han representerte Bondepartiet på Stortinget frå 1925 til 1933. Ole Five var morbror hans.

Langhammer var son til ein gardbrukar i Kvam. Knapt 20 år gammal tok han over farsgarden då faren døydde. Etter å ha gått morbroren sin amtsskole var Langhammer elev ved Mære landbruksskole, deretter gjekk han Underoffisersskolen for kavaleriet og Kavaleriets rideskole i Kristiania. Mellom 1890 og 1904 gjorde han også teneste som sersjant.

Langhammer var medlem av Kvam heradsstyre i mange år, ordførar 1909-10 og 1914-25, samt ei tid leiar i Nord-Trøndelag fylkesting. Han var i 1923 med på å stifte Norges Herredsforbund, formann for forbundet i 1945-46.

Etter å ha vore vararepresentant i tingbolken 1922-24, vart Langhammer hausten 1924 vald inn på Stortinget frå Nord-Trøndelag for Bondepartiet. Han hadde fast plass på Tinget i periodane 1925-27, 1928-30 og 1931-33. I den fyrste tingperioden var han medlem av kyrkje- og undervisningskomitéen, i den andre sekretær i vegkomitéen og i den tredje medlem av militærkomitéen. Stortingsperioden 1934-36 var han vararepresentant, møtte i staden for Ivar Kirkeby-Garstad i mai-juni 1935.

## Kjelder
Stortingsbiografi
Stortingsrepresentantar 1931-1933

**Stortingsrepresentantar 1931-1933** er ei liste over stortingsrepresentantane i valperioden frå 1931 til 1933. Stortinget hadde totalt totalt 150 representantar, fordelt med 47 til Det norske Arbeiderparti, 41 til Høgre, 33 til Venstre, 25 til Bondepartiet, 3 til Frisindede Venstre og 1 til Arbeiderdemokratene.

## Landkrinsar
### Østfold fylke

### Akershus fylke

### Oslo

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finnmark fylke

## Bykrinsar
### Halden, Sarpsborg, Fredrikstad, Moss, Drøbak

### Hamar, Kongsvinger, Lillehammer, Gjøvik

### Hønefoss, Drammen, Kongsberg

### Notodden, Skien, Porsgrunn, Brevik, Kragerø, Risør, Arendal, Grimstad

### Holmestrand, Horten, Tønsberg, Sandefjord, Larvik

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondheim, Levanger

### Bodø, Narvik, Tromsø, Hammerfest, Vardø, Vadsø
Andreas Maastad

**Andreas Maastad** () var ein norsk gardbrukar og politikar frå Båstad i Trøgstad. Han representerte Bondepartiet på Stortinget frå 1925 til 1945.

Maastad tok over farsgarden Måstad i Båstad i 1914, og dreiv denne i fleire tiår. Han var ordførar i Trøgstad herad 1923-25, og stortingsrepresentant for Østfold fylke frå 1925. På Tinget var han i den fyrste treårperioden medlem i protokollkomiteen, i den andre nestformann i same komiteen. 1931-33 var han nestformann i veg- og jarnbanekomiteen. Sidan 1934 var han formann i protokollkomiteen.

I tida 1935-52 var Maastad ordførar i representantskapen for Østlandets Melkesentral, og frå 1945 var han styremedlem i Hypotekbanken.

## Kjelder
*
Nils Nersten

**Nils Nersten** () var ein norsk landbrukslærar, bonde og politikar frå Øyestad i Aust-Agder. Han representerte Bondepartiet på Stortinget 1922-27 og 1934-36.

Nersten var son til ein gardbrukar. Han gjekk amtsskule før han tok landbruksskulen i Bjørnetro og vinterlandbruksskulen i Oslo. Vinteren 1905 var han lærar på landbruksskulen på Nedstrand i Rogaland. Deretter gjekk han eit år på Noregs Landbrukshøgskule, der han tok eksamen i 1907. Dei neste åra arbeidde ved Søve landbruksskule i Telemark, med unnatak for eit år han var stipendiat på Landbrukshøgskulen. Tida 1911-16 var han styrar på landbruksskulen i Setesdal. Frå 1916 var han bonde på Longerak i Bygland. Han overtok også slektsgarden Gauslå i Herefoss.

Nersten engasjerte seg i politikk og organisasjonsliv. Han var med i jordbrukskonsesjonemnda 1917 og i arbedsløysenemnda av 1919. Frå 1920 til -27 var han formann i Aust-Agder Bondeparti, og 1921-28 medlem av landsstyret i Bondepartiet. Han var også formann i Aust-Agder Skogselskap og styremedlem i Norges Skogeierforbund og Norges Bondelag. Elles var han styremedlem for fellesfløytinga både i Tovdalselva og Otra og i Byglandsfjord Dampsag & Høvleri. Han var ein mykje nytta takstmann ved offentleg skjøn.

I perioden 1922-1927 var Nersten stortingsmann for Aust-Agder. På Tinget representerte han Bondepartiet og var i den fyrste treårsbolken medlem av Jarnbanekomiteen og sekretær for Skog- og vassdragskomiteen, i den andre bolken var han formann i komiteen. Hausten 1933 vart han vald til stortingsrepresentant på ny, og var i perioden 1934-36 medlem av Helsekomiteen og nestformann i Kommunalkomiteen. 

Nersten gav i 1950 ut *Minner fra Setesdal*.

## Kjelder
*Nils Nersten hos Norsk samfunnsvitenskapelig datatjeneste 
*Norsk Allkunnebok. VIII. bandet. 1958
Harald Gram

**Harald Gram** () var ein norsk jurist og politikar frå Oslo. Han var generalsekretær i Høgre og seinare stortingsrepresentant for partiet. Politikaren Gregers Gram (1846–1929) var far hans, motstandsmannen Gregers Gram sonen hans.

### Liv og gjerning
Gram studerte juss ved Det Kongelige Frederiks Universitet i heimbyen. Frå 1914 til 1936 var han generalsekretær i partiet Høgre. I tida frå 1928 til sat på Stortinget som representant for Akershus og Høgre. Dei to fyrste valperiodane var han medlem i utanriks- og konstitusjonskomiteen, i den siste i kommunalkomiteen. Gram trekte seg frå politikken i 1936, då han fekk stillinga som byfut i Oslo.

Under andre verdenskrigen kom Gram tidleg med motstandskampen. I 1941 leia han ein aksjon som førte til at 22 foreiningar protesterte overfor Reichskommissariatet ettersom medlemskap i Nasjonal samling vart prioritert framom faglege kvalifikasjonar ved tilsetjingar. Etter kvart vart han ein sentral person i motstandsorganisasjonen 2A.

I 1942 bad eksilregjeringa i London han om å ta seg over til Stockholm for å leie arbeidet med å koordinere og finansiere motstanden. Arbeidet gjekk føre seg ved det såkalla Idrettskontoret (seinare Sambandskontoret) ved Den norske legasjonen. I posisjonen som øvste sjef fram til 1945 tok han ei aktivistisk linje som kom i konflikt med regjeringa sin politikk – mellom anna ved at han også finansierte aksjonar utført av den kommunistiske motstandsrørsla.

Etter krigen heldt Gram fram som byfuti Oslo fram til 1957. Han vart utnemnd til riddar av St. Olavs Orden og kommandør av Dannebrogordenen.

## Kjelder
Stortingsbiografi
Eyvind Getz

**Eyvind Getz** () var ein norsk jurist og politikar frå Oslo, representerte Høgre på Stortinget i fleire periodar. Riksadvokat Bernhard Getz var far hans.

Getz tok eksamen ved Hallings skole i Kristiania i 1906, året etter vart han vernepliktig offiser. I 1911 vart han cand.jur. frå universitetet i hovudstaden, og arbeidde dei neste fire åra i Aftenposten. År 1915 vart han forfremja til til premierløytant. Deretter var han fullmektig i advokatfirmaet Blom, Koss & Nielsen fram til 1920, då han etablerte eiga advokatforretning i Oslo.

Getz var varamann til Stortinget 1922-24, møtte i staden for statsråd Odd S. Klingenberg frå 6. mars 1923, medlem i sosialkomiteen. I den neste stortingsperioden, 1925-27, hadde han fast plass på Tinget, med sete i justiskomiteen. Getz kom tilbake som stortingsrepresentant i 1934, fram til 1945 var han formann i administrasjonskomiteen.

Lokalpolitisk var Getz medlem av formannskapet i Oslo frå 1922 til 1934, varaordførar 1927-28 og ordførar 1932-34. Samstundes som han var ordførar var han også styreformann i Oslo Kinematografer. Han var formann i Oslo Høgre 1926-31 og nestformann i sentralstyret i Høgre frå 1937 til -45.

## Kjelder
*
Simon Leinum

**Simon Olsson Leinum** () var ein norsk gardbrukar og politikar frå Leinstrand i Sør-Trøndelag. Han representerte partiet Venstre på Stortinget frå 1928 til 1936.

Leinum gjekk amtsskulen og seinare underoffisersskulen i Trondheim, tok avskjed frå Forsvaret som fanejunker i 1925. Frå 1896 dreiv han farsgarden Leinum på Leinstrand. Han var styreformann fleire private og offentlege tiltak; i Sør-Trøndelag Landbruksselskap 1919–32, i overstyret for landbruksskulane i Sør-Trøndelag 1913–41 og 1945–46, i Felleskjøpet i Trondheim frå 1924, og i Bøndernes Bank si avdeling i Trondheim frå 1925.
 
Leinum var medlem av Leinstrand heradsstyre frå 1899, ordførar 1902–22 og 1926–28. I periodane 1917–22 og 1926–28 fungerte han også som leiar av fylkestinget i Sør-Trøndelag. Han var formann i Sør-Trøndelag Venstrelag 1920–35.

Den 24. august 1929 rykte Leinum inn på fast plass i Stortinget frå Sør-Trøndelag, då den valde representanten Johan Stinessen hadde døydd. Sesjonane 1929 og -30 var han medlem av post- og telegrafkomiteen. Dei neste to stortingperiodane var han høvesvis medlem av lovkomitéen 1931-33 og protokollkomitéen 1934-36.

## Kjelder
Stortingsbiografi
Søndenfjeldske Dragonregiment

**Søndenfjeldske Dragonregiment** (forkorta **SDR**) var ei avdeling i det norske kavaleriet skipa i 1750, og lagt ned i 2002.

## Historie
Regimentet reknar *Tredje søndenfjeldske dragonregiment* som første del av si historie. Dette regimentet vart skipa i 1750; da kavaleriet blei utvida frå 2 regiment sønnafjelds og eit nordafjelds til 4+1. Det *fjerde sønnafjeldske* ble nedlagt i 1766, og dei tre attverande sønnafjelds fekk i 1783 namna *Aggershusiske*, *Smålehnske* og *Oplandske*. Det Smålenske vart lagt ned i 1811. Etter omskipinga i 1811 inneheld det norske kavaleriet tre regiment: Akershusiske ridende jegerkorps med kompani i Østfold og Nes/Eidsvoll; Søndenfjeldske Dragonregiment med kompani i Romerike, Hedmark og Toten; og Trondhjems Dragonkorps med kompani i Innherred og Strinda.

Søndenfjeldske Dragonregiment har hatt ulike namn gjennom tida: 1750: *Tredje søndenfjeldske dragonregiment *; 1784: *Oplandske dragonregiment*; 1811: *Søndenfjeldske dragonregiment*; 1818: *Oplandske ridende jegercorps*; 1889: *Oplandske kavalerikorps*; 1911: *Oplandenes Dragonregiment Nr 2*; 1930: *Opland Dragonregiment*; 1987: *Søndenfjeldske Dragonregiment*. Kavaleriets skole- og øvingsavdeling var frå 1987 til 2002 slått saman med regimentet.

Frå 1784 til 1810 bestod dragonregimentet av 5 kompani frå Hedmark (kalla Nordre, Østre m.v.), to kompani frå Toten og eit frå Biri. Etter 1811 bestod regimentet av kompani frå Hadeland, Ullensaker, Nannestad, Skedsmo, seks kompani frå Hedmark (kalla Nordre, Østre m.v.), Biri/Vardal og to kompani frå Toten; til saman 1729 mann. Dei nye kompania vart dels avgitt frå Akershusiske og dels frå Smålenske regiment.

Under førebuingane til Riksforsamlinga i 1814 peika regimentet ut to medlemmer av Den grunnlovgjevande forsamlinga: rittmeister Eilert Waldemar Preben Ramm frå Vang og korporal Peder Paulsen Balke frå Toten.

## Moderne verksemd
Dragonregimentet hadde lenge base på Trandum leir; i 1997 vart verksemda flytta til Rena leir. Regimentet vart lagt ned i 2002.

## Kjelder


**Denne artikkelen bygger på «[[:nb:Søndenfjeldske Dragonregiment|Søndenfjeldske Dragonregiment]]» frå , den 20. november 2015, [https://no.wikipedia.org/w/index.php?title=S%C3%B8ndenfjeldske_Dragonregiment&oldid=14871605 revisjon 14871605]*
Kåre Fuglseth

**Kåre Sigvald Fuglseth** () er ein norsk religionsvitar og professor ved Universitetet i Nordland.

Kåre Fuglseth kjem frå Ålesund. Han blei*[[cand. philol.]]* frå Universitetet i Trondheim i 1988. Han var tilsett ved Universitetet i Trondheim frå 1990 til 1997 og ved Høgskulen i Volda frå 1997 til 1999. Frå 1999 var han tilsett ved lærarutdanninga i Bodø. Han blei *[[dr. art.]]* i kristendomskunnskap ved NTNU i 2002, med ei avhandling om Johannesevangeliet. I 2008 blei han tilsett som professor i fagdidaktikk ved Universitetet i Nordland. I tillegg var han professor II ved Høgskolen i Sør-Trøndelag frå 2011 til 2013. Frå 2011 har han vore prodekan ved Profesjonshøgskolen under Universitetet i Nordland.

Fuglseth har arbeidd med den gresk-jødiske filosofen Filon frå Aleksandria, og med RLE-faget i norsk skole.

## Bakgrunnsstoff

* Heimeside ved UiN
* Resymé av doktorgradsavhandlinga ved NTNU
Karagassisk

**Karagassisk** eller **tofalarisk** er eit tyrkisk språk som vert snakka av nokre hundre personar som lever på nordsida av Sajan-fjella i Irkutsk oblast i Russland, sør for byen Nizjneudinsk. Det er nærast i slekt med tuvinsk, som det dannar eit dialektkontinuum med.

Karagassisk blir sjeldan skrive, men kan skrivast med kyrillisk skrift.

## Kjelder

## Bakgrunnsstoff
*  and Obsolescent Change in Tofa (PDF)
ǀXam

***', eller ***', er eit utdøytt khoisanspråk frå Sør-Afrika, som er ein del av tuuspråkgruppa. Språket er nærskyldt med nǀu, som enno vert talt av nokre få personar.

## Bakgrunnsstoff
*Bleek and Lloyd Archive of ǀxam and ǃkun texts online
*A crowdsourcing project to transcribe the Bleek and Lloyd Collection 
*South African coat of arms
Kalmykisk

**Kalmykisk** er eit mongolsk språk som blir snakka av rundt ein halv million menneske i Kalmykia (Russland), det vestlege Kina og det vestlege Mongolia. Det er omtrent 160 000 kalmykisktalande i kvart land.

Kalmykisk tilhøyrer den kalmykisk-oiratiske undergruppa av austmongolske språk, og har nokre fellestrekk med uigurisk og uralske språk. Dette kjem av kalmykisken sitt opphav som fellesspråk for oiratane, eit forbund av fire kalmykiske stammar som trekte til seg ein del ugriske og tyrkiske stammar under utvidinga si vestover.

Den litterære tradisjonen i kalmykisk går attende til 1000-talet, då det uiguriske alfabetet vart brukt. Det offisielle kalmykiske alfabetet, kalla todo-bitsjig ('klarskrift') vart laga på 1500-talet av ein kalmykisk buddhistmunk som heitte Zaja Pandit. I 1924 vart dette alfabetet erstatta av det kyrilliske, som så vart erstatta av det latinske alfabetet i 1930, under den leninistiske språkpolitikken. Det latinske alfabetet vart deretter erstatta med det kyrilliske alfabetet att i 1938.

## Kjelder


**Denne artikkelen bygger på «[[:nb:Kalmykisk|Kalmykisk]]» frå ,  den 20. november 2015.*
Herero

**Herero** er eit bantuspråk (i nigerkongo-familien) som blir snakka av omkring  hereroar i Namibia og Botswana. Området herero blir snakka i blir kalla Hereroland; dette består av regionane Kunene, Omaheke og Otjozundjupa i Namibia og Ghanzi i Botswana. Det er òg ein del hererotalande i den namibiske hovudstaden Windhoek.

Språket har vore skriftspråk (skrive med det latinske alfabetet) sidan slutten av 1800-talet, då misjonæren Gottlieb Viehe (1839–1901) omsette Bibelen til herero. Presten Peter Heinrich Brincker (1836–1904) omsette òg fleire teologiske skrifter og songar til herero.

Det vert undervist i herero i namibiske skular, både som morsmål og andrespråk, og det skal òg inkluderast som fag ved Universitetet i Namibia. Herero er òg eitt av seks minoritetsspråk som vert brukt i den statlege namibiske radiokanalen Namibian Broadcasting Corporation.

## Sjå òg
* Herero og Namaqua-folkemordet

## Kjelder


**Denne artikkelen bygger på «[[:nb:Herero|Herero]]» frå ,  den 20. november 2015.*
Tshivenda

**TshiVenda** er eit bantuspråk som blir snakka i Sør-Afrika og Zimbabwe. Det vert talt av rundt 870 000 menneske i Sør-Afrika (rundt 2 % av folkesetnaden i landet) og av rundt 84 000 menneske i Zimbabwe. Bantustanen Venda vart oppretta av den sørafrikanske regjeringa under apartheidstyret for den tshivendatalende befolkninga, som ikkje vart rekna som sørafrikansk av styresmaktene.

## Kjelder


**Denne artikkelen bygger på «[[:nb:Tshivenda|Tshivenda]]» frå ,  den 20. november 2015.*
Ingerid Dal

**Ingerid Blanca Juell Dal** () var ein norsk filosofiorientert språkforskar som er kjent for bidraga sine til germansk lingvistikk.

Dal tok examen artium (1914) og studerte filologi ved Universitetet i Oslo.
Etter den første verdskrigen studerte ho matematikk og lingvistikk ved Universitetet i Heidelberg, der ho tok ein doktorgrad
med avhandlinga *Lasks Kategorienlehre im Verhältnis zu Kants Philosophie* om Immanuel Kant (1925).
Den andre doktorgraden sin tok ho ved Universitetet i Oslo med dr.philos.-avhandlinga *Ursprung und Verwendung der altnordischen Expletivpartikel of, um* (1930).  Dal overtok professoratet i germansk filologi etter Jakob Sverdrup same stad (1939–65).

Ho var spesielt interessert i Thomas Mann, Ernst Cassirer og Wilhelm von Humboldt, og skreiv blant anna ein grammatikk som vart mykje brukt i Noreg og Tyskland. Interessene hennar famna òg om engelsk, gotisk, nordisk, høgtysk, nedertysk og nederlandsk, og ho var ein forkjempar for riksmål. Legatet *Professor Ingerid Dal og søster Ulrikke Greve Dals pris for humanistisk forskning* (200 000 kroner i 2007) vert utdelt årleg.

Ingerid Dal var dotter av forfattaren Signe Greve (1867–1944)  og lektor Adolf Martin Dal (1863–1948).

## Utmerkingar
* Oppteken i Det Norske Videnskaps-Akademi (1940)
* Nansenfondets pris for framifrå vitskapleg forsking (1955)
* Goethemedaljen i sølv (1960) og gull (1976)
* æresmedlem av Norsk forening for språkvitenskap

## Utgjevingar
* *Kurze deutsche Syntax auf historischer Grundlage* (1942)

## Kjelder


**Denne artikkelen bygger på «[[:nb:Ingerid Dal|Ingerid Dal]]» frå ,  den 20. november 2015.*  
 

## Bakgrunnsstoff
* Digitaliserte bøker av Dal og om Dal hos Nasjonalbiblioteket
Khazarisk

**Khazarisk** er eit utdøydd tyrkisk språk. Det var språket til khazarane, eit halv-nomadisk folk som hadde opphavet sitt blant tyrkiske folkeslag i Sentral-Asia. Språket er òg omtalt som khazari.

Det har i lang tid vore diskusjon kva for ei grein av dei tyrkiske språka khazarspråket tilhøyrde, eller om det i det heile var eit tyrkisk tungemål. Nokre forskarar har kome med framlegg om ein iransk eller kaukasisk-språkleg tilknyting. Arabiske lærde i mellomalderen klassifiserte khazarisk som eit språk som likna på og likevel var klårt avgrensa frå den typen tyrkiske språk som vart snakka av andre tyrkiske folk dei kjende til, som til dømes oghuz-tyrkarar. I dag er forskarane samd at khazarene talte eit oghur-tyrkisk språk som tilsvarte hunisk og språket til dei tidlege bulgarerne, moglegvis påverka av gammal-tyrkisk og uigurisk. 

I dag er det få attlevande døme på khazarisk språk, først og fremst det som har overlevd i dei historiske kjeldene. 

## Kjelder

**Denne artikkelen bygger på «[[:nb:Khazarisk|Khazarisk]]» frå ,  den 20. november 2015.*  

## Litteratur
* Brook, Kevin Alan (2018): *The Jews of Khazaria.* 3rd ed. Rowman & Littlefield Publishers, Inc.
* Dunlop, Douglas Morton (1954): *The History of the Jewish Khazars*, Princeton, N.J.: Princeton University Press.
* Golb, Norman & Pritsak, Omeljan (1982): *Khazarian Hebrew Documents of the Tenth Century.* Ithaca: Cornell Univ. Press.
* Golden, Peter B. (1980): *Khazar Studies: An Historio-Philological Inquiry into the Origins of the Khazars.* Budapest: Akadémiai Kiadó.

## Bakgrunnsstoff
* Khazaria.com
Ingusjisk

**Ingusjisk** er eit dagestansk språk som blir snakka av rundt 405 000 ingusjarar i den russiske republikken Ingusjetia.

Ingusjisk utgjer saman med tsjetsjensk og batsisk greina nakh-språk i den dagestanske språkfamilien. Det er likevel berre tsjetsjensk og ingusjisk som er innbyrdes forståelege.

Frå og med tidleg på 1900-talet vart språket skrive med det arabiske alfabetet. Ei tid etter oktoberrevolusjonen, frå og med midt på 1920-talet bytte brukarane til det latinske alfabetet, som seinare vart erstatta av det kyrilliske, alt dette i pakt med den til ei kvar tid rådande sovjetiske språkpolitikken.

## Kjelder


**Denne artikkelen bygger på «[[:nb:Ingusjisk|Ingusjisk]]» frå ,  den 20. november 2015.*
Yngvar Løchen

**Yngvar Løchen** () var ein norsk sosiolog og rektor for Universitetet i Tromsø.

Etter examen artium i 1950 fekk han ein magistergrad i sosiologi 1956 på eit arbeid om flyktningar. Han vart raskt stipendiat, noko som resulterte i ein dr.philos. i 1965 ved Universitetet i Oslo. Der arbeidde han som førsteamanuensis ved sosialmedisinsk institutt frå 1965 til 1971 før han gjekk til Universitetet i Tromsø 1971 som professor og var rektor der i perioden 1977-81. Løchen leidde *Hovedkomiteen for norsk forsking* 1974-77 og *Rådet for samfunnsvitenskapelig forskming* 1985-89.

Løchen var bror til filmskaparen Erik Løchen. 

## Kjelder

----
**Denne artikkelen bygger på «[[:nb:Yngvar Løchen|Yngvar Løchen]]» frå ,  den 21. november 2015.*
Helge Stalsberg

**Helge Stalsberg** () er ein norsk lege, professor i medisin og tidlegare rektor ved Universitetet i Tromsø.

Stalsberg var overlege ved Patologisk-anatomisk laboratorium ved Regionsjukehuset i Tromsø (no UNN). Han var og professor i medisin (morfologi) ved Universitetet i Tromsø frå 1972. Han vart vald til rektor ved universitetet i 1981, og satt i stillinga til 1985. Han har vore konsulent for Verdas Helseorganisasjonen (WHO) i fagfeltet brystkjertelkreft.

## Kjelder

* Fulsås, Narve 1993: Universitetet i Tromsø 25 år. Tromsø: Universitetet i Tromsø
* Wikipedia på bokmål.
Stortingsrepresentantar 1937-1945

**Stortingsrepresentantar 1937-1945** er ei liste over stortingsrepresentantane i valperioden frå 1937 til 1945. Stortinget hadde totalt 150 representantar, fordelt med 70 til Det norske Arbeiderparti, 36 til Høgre, 23 til Venstre, 18 til Bondepartiet, 2 til Kristeleg Folkeparti og 1 til Samfundspartiet.

Representantane vart valde for fire år, ei utviding frå tidlegare treårsperiodar. Sidan det ikkje vart halde stortingsval hausten 1940 under den tyske okkupasjonen, vart representantane kalla inn til ein kort sesjon sommaren/hausten 1945.

## Landkrinsar
### Østfold fylke

### Akershus fylke

### Oslo

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre og Romsdal fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finnmark fylke

## Bykrinsar
### Halden, Sarpsborg, Fredrikstad, Moss, Drøbak

### Hamar, Kongsvinger, Lillehammer, Gjøvik

### Hønefoss, Drammen, Kongsberg

### Notodden, Skien, Porsgrunn, Brevik, Kragerø, Risør, Arendal, Grimstad

### Holmestrand, Horten, Tønsberg, Sandefjord, Larvik

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondheim, Levanger

### Bodø, Narvik, Tromsø, Hammerfest, Vardø, Vadsø

## Notar


## Bakgrunnsstoff
Norsk samfunnsvitenskapelig datatjeneste
Gjert A. Hegrenæs

**Gjert Andreasson Hegrenæs** () var ein norsk bonde og politikar frå Vevring i Sunnfjord. Han representerte Bondepartiet på Stortinget frå 1928 til 1945.

Hegrenæs var kasserar i den lokale sparebanken og tok i si tid over farsgarden. Han var medlem av Vevring heradsstyre 1908-25, ordførar frå 1911 til -25. Etter å ha vore vararepresentant til Stortinget for partiet Venstre i tida 1919-24, gjekk han over til det relativt nydanna Bondepartiet. Han representerte partiet og Sogn og Fjordan fylke på Stortinget frå 1928 til -45. I alle år på Tinget var han medlem av landbrukskomiteen, formann i perioden 1931-33.

Hegrenæs var 1928-46 med i landsstyret i Norges Bondelag og 1938-47 administrator i Hypotekbanken si avdeling i Bergen, samt styremedlem i Bergens-avdelinga av Norges Kreditforening for Land- og Skogbruk.

## Kjelder
**Norsk Allkunnebok.* V. bandet. 1954
Alfred Madsen

**Alfred Martin Madsen** () var ein norsk politikar frå Bergen. Han var sosialminister i Christopher Hornsrud si regjering i 1928 og handelsminister i Johan Nygaardsvold si regjering frå 1935 til 1939.

Madsen var son til ein snikkarmeister. Sjølv utdanna han seg til litograf og maskinkyndig. Perioden 1910-12 arbeidde han i USA, i 1913 og -14 i Tyskland. Frå 1914 til -17 var han redaktør av Tidens Krav i Kristiansund, deretter var han ei tid på Rjukan, seinare i Bergen, før han i 1920 vart redaktør av partiorganet Ny Tid i Trondheim.

Madsen engasjerte seg i arbeidarrørsla frå unge år. Han var ein av dei leiande i Fagopposisjonen av 1911, og i opposisjonen i Det norske Arbeidarparti i tida kring fyrste verdskrigen, der han viste seg som ein framifrå agitator og skribent. Etter at meiningsfellane til Madsen fekk makta i DnA i 1918, kom Madsen i 1919 inn i landsstyret, og i 1920 fekk han plass i sentralstyret, eit verv han hadde til 1935.

Madsen var frå 1922 til -27 stortingsrepresentant for Akershus fylke, sidan representerte han Oslo på Tinget frå 1928 til 1945. I tida 1923-31 var han parlamentarisk leiar for Det norske Arbeidarpartiet, og igjen i 1939-40. Han gjekk av som parlamentarisk leiar då han fekk stillinga som kasserar og nestformann i  Landsorganisasjonen, ein posisjon han hadde i tre år. Vinteren 1928 var Madsen sosialminister i den kortvarige Hornsrud-regjeringa. Då Johan Nygaardsvold danna regjering 20. mars 1935 vart Madsen sjef for Handelsdepartementet, eit ombod han hadde til 1. juni 1939. Han fekk då stillinga som stempelpapirforvaltar.

Under andre verdskrigen sat Madsen fengsla av Gestapo vinteren/våren 1940-41 og vinteren/våren 1942-43. Den tyske okkupasjonsmakta fjerna han som stempelpapirforvaltar i august 1942, men han fekk tilbake stillinga då verdskrigen var over.

Han døydde i Bærum.

## Kjelder

*Stortingsbiografi 
**Denne artikkelen bygger på «[[:nb:Alfred Madsen|Alfred Madsen]]» frå ,  den 21. november 2015.*
Khlói

**Khlói** (gresk Χλόη) er ein distriktsby i periferieininga Kastoriá i periferien Vest-Makedonía i Hellas. Khlói høyrer til kommunaleininga Kastoriá i kommunen Kastoriá.

## Referansar
Stortingsrepresentantar 1945-1949

**Stortingsrepresentantar 1945-1949** er ei liste over stortingsrepresentantane i valperioden frå 1945 til 1949. Stortinget hadde totalt 150 representanter, fordelt på 76 til Det norske Arbeidarparti, 25 til Høgre, 20 til Venstre, 11 til Norges Kommunistiske Parti, 10 til Bondepartiet og 8 til Kristeleg Folkeparti.

Valet vart halde 8. oktober 1945. Det var nest siste gongen det vart halde stortingsval i separate by- og landkrinsar.

## Landkrinsar
### Østfold

### Akershus

### Hedmark

### Oppland

### Buskerud

### Vestfold

### Telemark

### Aust-Agder

### Vest-Agder

### Rogaland

### Hordaland

### Sogn og Fjordane

### Møre og Romsdal

### Sør-Trøndelag

### Nord-Trøndelag

### Nordland

### Troms

### Finnmark

## Bykrinsar
### Kjøpstadene i Østfold og Akershus

### Oslo

### Kjøpstadene i Hedmark og Oppland

### Kjøpstadene i Buskerud (Drammen, Hønefoss, Kongsberg)

### Kjøpstadene i Vestfold fylke

### Kjøpstadene i Telemark og Aust-Agder

### Kjøpstadene i Vest-Agder og Rogaland

### Bergen

### Kjøpstadene i Møre og Romsdal (Kristiansund, Molde, Ålesund)

### Kjøpstadene i Sør-Trøndelag og Nord-Trøndelag (Levanger, Trondheim)

### Kjøpstadene i Nordland, Troms og Finnmark

## Kjelder

*
Dusørjeger

**Dusørjeger** er ein person som tek på seg å arrestere etterlyste kriminelle personar og overlevera dei til styresmaktene mot betaling av ein dusør. 

Det er berre lovleg å opptre som dusørjeger i USA og på Filippinane. Her kan styresmakter oppgje dusør for pågripinga av ein person, til skilnad frå andre land der ein kan gje dusør for opplysingar som fører til at politiet pågrip den etterlyste personen. I land utan denne ordninga er verksemd som dusørjeger ulovleg, og kan reknast som ulovleg frihetsrøving eller kidnapping.

## I kulturen
Rolla som dusørjeger (engelsk *bounty hunter*) er vanleg i populærkulturen. Ein finn henne mellom anna i westernar, og av og til i science fiction, der intergalaktiske dusørjegerar jaktar brotsfolk gjennom heile universet.

## Kjelder

**Denne artikkelen bygger på «[[:sv:Prisjägare|Prisjägare]]» frå ,  den 4. august 2022.*
Cebuano

**Cebuano**, òg kjend som  **sugboanon**, er eit  austronesisk språk som vert talt på Filippinene av omtrent 20 millionar filippinarar. Cebuano er ei undergruppe av språkfamilien **bisaya** (**visayan**, binisayâ). Språket har namnet sitt frå den filippinske øya Cebu, med det spanske suffikset **-ano**, som markerer 'høyrer til'. Cebuano har fått som ISO 639-2 trebokstavskode ceb, men har ingen ISO 639-1 tobokstavskode. Cebuano er eit tonespråk. 

Cebuano vert talt av innbyggjarane i provinsane Cebu, Bohol, Negros Oriental, på dei vest- og sørvende delane av øya Leyte, og over store deler av Mindanao. Det vert òg talt på nokre få stadar eller småøyer nær Samar. Fram til 1975 var det fleire filippinarar som talte cebuano som førstespråk frå barnsbein enn dei som hadde tagalog som morsmål.

Nokre dialektar av cebuano gjev andre namn på språket. Folk på Bohol kallar ofte talemålet sitt for *bol-anon*, medan cebuanotalande på Leyte kan kalla dialekten sin *kana*.

## Kjelder


**Denne artikkelen bygger på «[[:nb:Cebuano|Cebuano]]» frå ,  den 22. november 2015.*
Lenina pesma

**«Lenina pesma»** (*Lena sin song*) er ein song av Lena Stamenković som kom ut 11. oktober 2015. 13. november 2015 vart singelen gjeven ut på samlealbumet *[[Junior Eurovision Song Contest: Bulgaria 2015]]*. Teksten er skriven av Leontina Vukomanović og Lena Stamenković, medan Vukomanović har skrive melodien aleine.

## Eurovision
### ''Junior Eurovision Song Contest 2015''

11. oktober 2015 vart det kjend at Radio-televizija Srbije hadde vald «Lenina pesma» internt til å representere Serbia i *[[Junior Eurovision Song Contest 2015]]* i Sofia i Bulgaria. I finalen vart songen framført på serbisk av Lena Stamenković, og bidraget enda på sjuandeplass med 76 poeng; 12 frå Den europeiske kringkastingsunionen, Makedonia og Montenegro, sju frå Slovenia, fem frå Russland, Bulgaria og San Marino, fire frå barnejuryen, Nederland, Kviterussland og Armenia, tre frå Irland og to frå Australia.

## Fotnotar
Jens Christian Samsing

**Jens Christian Samsing** () var ein norsk teolog og stortingsrepresentant. Han var sokneprest i Brunlanes frå 1800, blei prost i 1821.

Samsing var Laurvigs Grevskab sin representant til Stortinget i 1815.

## Kjelder

*
Brunlanes

**Brunlanes** er ein tidlegare kommune i Vestfold som eksisterte frå 1837 til 1988 da han vart slått saman med
Larvik, Stavern, Hedrum og Tjølling til den nye Larvik kommune.

Brunlanes kommune hadde eit areal på 190&nbsp;km².

## Kjelder

## Bakgrunnsstoff
*
Keltologi

**Keltologi** er den greina av vitskapen som sysselset seg med studiet av keltiske folkegrupper, og kulturen, språket og historia deira. Dette inkluderer fagfelt som filologi, litteraturvitskap, historie og arkeologi, men eit hovedfokus er studiet av keltisk språk. Keltiske språk som blir snakka i dag, er irsk, skotsk-gælisk, manx, walisisk, bretonsk og kornisk.

## Kjelder

**Denne artikkelen bygger på «[[:nb:Keltologi|Keltologi]]» frå ,  den 22. november 2015.*
Tom Holthe

**Tom Eberhartt Bergitonn Holthe** () er ein norsk Frp-politikar frå Sandefjord. Han er Stortingsrepresentant for Vestfold frå 16. oktober 2013, som fast møtande vararepresentant for justisminister Anders Anundsen. Holthe var frå 2007 til 2011 fylkesvaraordførar i Vestfold, og fylkesleiar for Vestfold Frp i perioden 2010 til 2014.

## Stortingskomitear
* 2013–2017: medlem i Finanskomiteen

## Kjelder

**Denne artikkelen bygger på «[[:nb:Tom Holthe|Tom Holthe]]» frå ,  den 22. november 2015.*  
 
## Bakgrunnsstoff
* Stortinget: Tom Holthe. Biografi.
Hårek Elvenes

**Hårek Elvenes** () er ein norsk politikar for Høgre. Han har vore vararepresentant til Stortinget frå Akershus sidan 2005. Han møtte 16. oktober 2013-30. september 2017 fast for Jan Tore Sanner. Elvenes var medlem av Justiskomiteen.

Han vart vald som stortingsrepresentant frå Akershus fylke ved stortingsvalet i 2017.

Elvenes har examen artium frå reallinja ved Sortland gymnas frå 1978 og gjekk Ingeniørskulen for hæren 1978–1981 og Befalskulen for ingeniørvåpenet på Hvalsmoen i 1981. Han tenestegjorde som befal i ingeniørkompaniet i Brigaden i Nord-Noreg 1981–1984. Elvenes er utdanna siviløkonom frå Handelshøgskolen BI frå 1991 og Mastar of Business Administration (MBA) frå Noregs Handelshøgskole frå 2005.

Han har bakgrunn frå oljeservice-, entreprenør- og eigedomsbransjen. Han var formann og anleggsleiar i Aker Entreprenør AS 1984–1987, kontraktsleder i Norwegian Contractors AS 1991–1995, controller i Eeg-Henriksen AS 1995–1996, controller og økonomidirektør i Vegdekke OS 1996–2003, føretaksrådgjevar i Ellefsen & Nilsen AS 2005–2007 og regionsjef for Nord-Noreg i Forsvarsbygg 2007–2013.

Elvenes har vore medlem av Bærum kommunestyre sidan 1995 og satt i formannskapet 1999–2007. Han var gruppeleiaren til partiet 2003–2007. Han var leiar i Bærum Høgre 2000–2004, første nestleiar i Akershus Høgre 2004–2012 og leier i fylkespartiet etter dette.

## Kjelder
* 
*
Åsa Elvik

**Åsa Elvik** () er ein tidlegare norsk politikar for SV. Elvik er rådmann i Bø kommune frå oktober 2013. Ho vart innvald på Stortinget frå Nordland i 2001 som andrekandidat og i 2005 som førstekandidat for SV. Ho var parlamentarisk nestleiar for SV si stortinggruppe frå 2005 til 2006. Frå 13. mars til 20. oktober 2009 var ho statssekretær for statsråd Tora Aasland, med ansvar for forsking og høgare utdanning i Kunnskapsdepartementet.

Elvik gjekk ut av Stortinget då ho vart utnemnd til statssekretær, og tidlegare fylkesråd Geir-Ketil Hansen møtte som fast representant ut perioden. Elvik tok ikkje attval ved stortingsvalet 2009.

Elvik var lærer ved Sortland vidaregåande skole, avdeling Bø, 1997–1998, og har eksamenar i psykologi, pedagogikk og sosialantropologi frå Universitetet i Tromsø. Etter avgangen som statssekretær i 2009, vart ho sjølvstendig næringsdrivande, og var dagleg leiar for den kombinerte kaffebaren og klesbutikken Smak i heimkommunen Bø i Vesterålen.

Åsa Elvik har hatt ei rekkje verv i SU og SV. I perioden 1999–2001 var ho medlem av Nordland fylkesting. Elvik var i styret for Nordland Sosialistisk Ungdom 1996–1997 (kasserar) og 1997–1998 (leiar). Ho var medlem av fylkesstyret i Nordland SV 1996–1998 og 2000–2001. Ho var Medlem av landsstyret i SU 1997–1999. Vidare var ho fylkessekretær i Troms SV 1998–1999 og medlem i SV sitt sentralstyre frå 2001 til 2007.

## Stortingskomitear
* 2006–2009 medlem av Kyrkje-, utdannings- og forskingskomiteen.
* 2005–2006 medlem av Kommunal- og forvaltingskomiteen.
* 2005–2009 varamedlem av Valkomiteen.
* 2001–2005 medlem av Næringskomiteen.
* 2001–2005 medlem av Valkomiteen.

## Utgjevingar
* 1998 - *Det var då det byrja*
* 2000 - *Inni meg er det mange rom*

## Kjelder


**Denne artikkelen bygger på «[[:nb:Åsa Elvik|Åsa Elvik]]» frå ,  den 22. november 2015.*  
 
## Bakgrunnsstoff
* Åsa Elvik sin blogg 
* SV Biografi 
* Stortinget.no - Biografi